Document ID: /roh_data/filtered/fineweb-2-filterrobots_roh.jsonl.gz/29623

Pertutgads sajan surtut emploiads dal commerzi e la sanadad publica. Ils resultats d'ina retschertga represchentativa mussian che la maioritad da quests emploidads survegnian be il minimun dal congedi da 10 dis e che surtut ils giuvens sajan malcuntents cun quai. Quai na saja betg da chapir, uschia Travailsuisse ed il sindicat Synia.
Il mender è la situaziun tar l'industria ed en il sectur da sanadad.
Er chantuns avessan potenzial
En egl croda però er che prest tuts ils emploiads chantunals survegnian quasi dapertut be il minimum. Pli generusas sajan las branscha d'IT e framazia.
Ils 27 da settember 2020 aveva la populaziun svizra approvà cun 60,3% il congedi da paternitad. Grazia a quel pon babs retrair duas emnas vacanzas pajadas durant ils emprims sis mais da la naschientscha. Finanzià vegn il congedi entras la cumpensaziun dal gudogn. Il congedi è ì en vigur l'entschatta da l'onn.